Ge bana babo rena le dikgaetšedi ba wetšwe ke dikotsi tša tlhago le tšeo di bakwago ke batho, ga re botše bao ba hlokago thušo gore ba ‘ruthele gomme ba khore.’ (Jak. 2:15, 16) Go e na le moo, re ba thuša ka dinyakwa tša bona tša nama. Ka mo go swanago, ka morago ga go amogela temošo ya gore go be go tlo wa tlala lekgolong la pele la nywaga, “barutiwa ba [ile ba] ikemišetša go romela tirelo ya thušo go bana babo bona bao ba dulago Judea, yo mongwe le yo mongwe wa bona go ya kamoo a bego a ka kgona ka gona.”—Dit. 11:28-30. Dihlatse tša Jehofa di dirišitše diphetolelo tše di fapafapanego tša Beibele ge di dutše di ithuta. Lega go le bjalo, malemeng ao Beibele ya Phetolelo ya Lefase le Lefsa ya Mangwalo a Makgethwa e hwetšagalago ka ona, re rata go e diriša ka baka la go diriša ga yona leina la Modimo, go nepagala ga yona le go kwagala ga yona.